
Nogle  själdnere  Tilfälde  af  Skulderluxation. 

Af 

Dr.  LEOPOLD  MEYER, 

Reservekirurg  ved  Kommnnehospitalet  i Köbenhavn. 


Medens  det  sikkert  må  anses  for  höjst  uheldigt,  at  medi- 
cinske  Journaler  väsentligt  fyldes  med  Kasuistik,  så  er  der 
dog  visse  kasuistiske  Meddelelser,  som  fortjäne  at  offentlig- 
göres.  Blandt  Grunde,  der  tale  for  at  meddele  enkelte  Iagt- 
tagelser,  kan  således  nävnes,  at  disse  ere  så  själdne,  at  den 
enkelte  ikke  kan  vänte  at  få  et  större  Antal  lignende  Tilfälde 
til  Observation.  Kun  når  sådanne  lagttagelser  offentliggöres, 
bliver  det  en  Gang  i Tiden  muligt  for  nogen  at  give  et  fyl— 
digt  Billede  af  vedkommende  patologiske  Tilstand,  i det  han 
samler  de  spredte  lagttagelser.  — Dette  som  Begrundelse  for, 
at  efterfölgende  Tilfälde  meddeles  her. 

Luxatio  humeri  er  som  bekendt  den  hyppigste  af  alle 
Luxationer;  i Fölge  den  nyeste  Statistik  af  Krönlein  !),  der 
omfatter  400  friske,  travmatiske  Luxationer,  iagttagne  på  den 
kirurgiske  Universitetsklinik  og  Poliklinik  i Berlin  i 61  Ar, 
udgjorde  luxatio  humeri  lidt  over  Halvdelen  af  alle  Tilfälde 
(207  = 51,7  %).  I et  Hospitals  Sygestuer  ses  denne  Lidelse 
dog  forholdsvis  själdent,  da  de  fleste  Patienter  kun  söge  Ho- 
spitalet for  at  få  deres  Luxation  reponeret,  men  derpå  fort- 
sätte  Behandlingen  i Hjemmet.  På  Köbenhavns  Kommune- 
hospitals  5te  Afdeling  (Prof.  Studsgård)  har  der  således 
(siden  dens  Oprettelse  d.  x/7  1875)  väret  optaget  23  Patienter 


')  Deutsche  Chirurgie  Lief.  26.  Lehre  von  den  Luxationen,  S.  4 — 5. 
Nord.  med.  arkiv.  Bd.  XIV. 

med  luxatio  humeri  (hvoraf  2 invetererede  Tilfälde),  medens 
derimod  mindst  47  Skulderluxationer  ere  behandlede  polikli- 
nisk.  Af  disse  70  Tilfälde  skulle  kun  3 omtales  närmere, 
nemlig  2 Tilfälde  af  luxatio  humeri  erecta  og  1 Tilfälde  af 
luxatio  (subcoracoidea)  humeri  utriusque.  Om  de  övrige  Til- 
fälde skal  kun  bemärkes,  at  de  alle  vare  af  den  almindelige 
Art  nedad  og  fortil. 

1.  Dorotbea  M.,  62  Ar,  ugift  Rengöringskone,  indkom  d.  15/5 
1882.  Huu  meddeler,  at  hendes  nu  värende  Lidelse  er  opstået  for 
8 Dage  siden  under  et  epileptiformt  Anfald,  af  hvilke  hun  gentagne 
Gange  har  lidt  i de  sidste  Är.  Närmere  angående  Läsionen,  särligt, 
om  hun  har  fået  et  Stöd  på  Skulderen,  formår  hun  ej  at  opgive. 
Siden  har  hun  ikke  kunnet  beväge  venstre  Arm  i Skulderleddet,  og 
Armens  Stilling  har  hele  Tiden  väret  som  ved  Indläggelsen.  Af 
Frygt  for  at  komme  på  Hospital  har  hun  hidindtil  undladt  at  söge 
Lägehjälp;  men  tiltagende  stärke  Nevralgier  ned  langs  Indsiden  af 
Armen  tvinge  hende  nu  dertil.  Hun  har  aldrig  tidligere  haft  en 
Skulderluxation.  Hun  tilstår  at  väre  spirituosis  dedita  og  frembyder 
også  objektive  Tegn  herpå. 

Ved  Indläggelsen  var  Stillingen  af  venstre  Arm  meget  påfal- 
dende.  Överarmen  holdtes  nemlig  liävet  nästen  lodret  i Vejret,  Under- 
armen var  flekteret,  og  Handen  stöttedes  mod  Hovedet.  l)er  viste  sig 
iöjnefaldende  Tegn  på  en  luxatio  axillaris,  i det  Skulderpartiet  var 
affladet,  acromion  stärkt  fremspringende,  Fingeren  kunde  under  den 
presses  ind  i cavitas  glenoidea,  og  caput  humeri  sås  og  föltes  stärkt 
prominerende  i Axillen;  det  hvälvede  denne  Region  frem,  og  man 
kunde  med  Hånden  fuldständigt  fatte  om  det.  Hverken  aktive  eller 
passive  Bevägelser  lode  sig  udföre  i Skulderleddet.  Der  fandtes  in- 
gen tydelige  Tegn  til  nogen  Fraktur,  men  talrige  Ekkymoser  i Om- 
fanget. 

Da  lettere  Repositionsforsög  viste  sig  frugteslöse,  skredes  strax 
til  Reposition  i Narkose,  der  foretoges  med  stor  Lethed  på  den  Måde, 
at  Armen  först  extenderedes,  hvorved  jo  også  Abduktionen  forögedes, 
og  derpå  adduceredes,  i det  Albuen  förtes  stärkt  indad  og  lidt  frem 
over  Brystet. 

Armen  immobiliseredes  på  sädvanlig  Måde  med  mitella  og  cin- 
gulum,  og  d.  2<y5  noteres:  Svulst  og  Ekkymose  har  nu  tab't  sig  godt. 
Bevägelserne  noget  indskränkede,  og  der  föles  lidt  blöd  Knagen  i 
Skulderleddet.  Hun  vedblev  med  mitella  og  pålagdes  at  begynde  på 
at  udföre  mindre  Bevägelser.  Men  de  tidligere  omtalte  nevralgiske 
Smerter  bleve  stärkere,  hun  klagede  over  snurrende  og  sovende  For- 
nemmelser  i venstre  Hånd,  og  samtidig  herraed  viste  der  sig  utvivl- 
somme  Tegn  til  Parese  af  plexus  brachialis,  stärkest  fremträdende  af 
n.  radialis,  hvorfor  hun  d.  28/5  overflyttedes  til  6te  (nevro-patologi- 
ske)  Afdeling.  Af  den  her  förte  Journal  (der  velvilligst  er  stillet  til 
min  Disposition  af  konst.  Överläge,  Dr.  Knud  Pontoppidan)  ses  det,  at 
denne  Parese  i den  förste  Tid  udviklede  sig  stärkere,  derpå  bedredes 


NOGLE  TILFÄLDE  AF  SKULDERLUXATION.  3 

noget  under  forskellig,  särlig  elektrisk  Behandling,  men  dog  holdt 
sig  så  stärkt  fremträdende,  at  Pat.  d.  26/7  efter  eget  Önske  overflyt- 
tedes  til  en  af  Fattigväsenets  Stiftelser  som  ude  af  Stand  til  at  er- 
näre  sig  selv. 

Vi  have  her  et  udtalt  Tilfälde  af  den  så  kaldte  luxatio 
huméri  erecta  (Middeldorpf)  for  os.  Det  er  en  overordent- 
lig  själden  Form  af  Skulderluxation,  og  kun  meget  få  Tilfälde 
findes  offentliggjorte.  Det  er  Middeldorpf,  der  i 1859  först 
henledede  Opmärksomkeden  på  denne  Varietet1)  og  gav  den 
Navnet  erecta;  senere  er  det  nästen  kun  tyske  og  nordiske 
Kirurger,  der  have  beskäftiget  sig  med  den,  medens  Fransk- 
mänd  og  Engländere  synes  så  godt  som  ganske  at  lade  den 
ude  af  Betragtning.  Hvor  hyppigt  den  förekommer,  er  det 
efter  de  få  offentliggjorte  Tilfälde  vanskeligt  at  danne  sig  no- 
gen  bestemt  Mening  om.  Krönlein  har  blandt  de  ovenfor 
nävnte  207  Skulderluxationer  iagttaget  1.  erecta  3 Gange.  En 
Vanskelighed  ved  at  bestemme  Hyppigheden  af  denne  Lidelse 
ligger  også  i,  at  der  findes  Overgange  fra  en  simpel  1.  axil- 
laris,  hvor  jo  Armen  altid  er  stärkt  abduceret,  til  den  egent- 
lige 1.  erecta,  uden  at  nogen  bestemt  Gränse  kan  angives.  Vil 
man  således  med  Hueter  medregne  et  Tilfälde  til  1.  erecta, 
hvor  han  fandt  »den  Oberarm  in  fast  senkrechter  Rictung  vom 
Thorax  abstehend» 2),  bliver  den  näppe  så  särdeles  själden, 
og  f.  Ex.  flere  af  de  i Möderne  i société  imp.  de  chirurgie  i 
Februar  1866  omtalte  Tilfälde  af  luxatio  axillaris  ( luxation 
sous-glénöidienne),  således  Brocas  og  Verneuils  3),  vilde  da 
väre  at  medregne  hertil. 

Det,  der  interesserer  mest  ved  denne  Luxation,  er  Spörgs- 
målet  om,  hvorledes  den  opstår,  og  hvad  det  er,  der  fixerer 
Överarmen  i den  eleverede  Stilling.  Hvad  Opståelsesmåden 
angår,  skulde  man  a priori  väre  tilböjelig  til  at  slutte,  at,  når 
en  forceret  Abduktion  af  Armen  fremkalder  en  almindelig 
Luxation,  vilde  en  fortsat  Indvirkning  af  den  abducerende 
Kraft,  der  drev  humerus  opad,  fremkalde  en  1.  erecta.  Yort 
eget  Tilfälde  oplyser  aldeles  intet  i denne  Henseende,  da  Luxa- 
tionen  jo  opstod  under  et  epileptisk  Anfald.  At  den  skulde 
väre  opstået  ved  Muskelvirkning  alene,  er  dog  näppe  sandsyn- 

*)  Allg.  Wien.  med.  Zeit.  1859,  N:r  3,  4,  17  og  19.  Ref.  i Schmidts  Jahrb. 

1860,  Bd  106,  S.  201. 

2)  Klinik  der  Geleukkrankh.,  II,  2te  AufL,  S.  601. 

3)  Gazette  des  hopitaux  1866,  N:r  20,  S.  79  og  N:r  23,  S.  90. 

ligt,  og  ligeledes  ere  nästen  alle  enige  om,  at  en  direkte  mod 
Skulderleddet  virkende  Kraft  ikke  kan  fremkalde  denne  Luxa- 
tion.  I de  fleste  af  de  meddelte  Tilfälde  synes  derimod  også 
en  stärk  Abduktion  at  have  fundet  Sted,  således  i to  af  Mid- 
deldorpfs  egne  to  Tilfälde,  hvor  Patienterne  vare  faldne  gen- 
nem  en  snäver  Äbning  med  Armen  udstrakt  langs  Hovedet; 
i Hueters  Tilfälde,  hvor  Pat.  faldt  ned  fra  en  Stige,  medens 
Armen  blev  hängende  mellem  to  Trin,  og  i Nicolaysens  Til- 
fälde x),  hvor  Pat.  »stod  i en  Pram  ved  Siden  af  et  Fartöj; 
Prammen  gled  under  ham  ud  fra  Fartöjet,  og  under  Forsöget 
på  at  gribe  fat  i Fartöjets  Side  kom  Legemets  Vägt  til  at 
hvile  på  den  stärkt  abducerede  og  oplöftede  Arm».  NårHuE- 
ter  som  Betingelse  for,  at  denne  Luxation  kan  komme  i Stand, 
forudsätter  »en  Sönderrivning  af  Blöddelene  efter  den  störste 
Målestok,  en  total  Afrivning  af  alle  Sener  fra  Tuberklerne» *  2), 
har  han  sikkert  ikke  Ret,  om  end  noget  sådant  naturligvis 
kan  findes,  således  som  det  fremgår  af  Middeldorpfs  3dje 
Tilfälde  (en  kompliceret  Luxation),  der  kom  til  Sektion,  og 
hvor  alle  Muskelinsertionerne  undtagen  pectoralis  major  og  la- 
tissimus  dorsi  fandtes  afrevne.  Men  hvis  virkelio;  en  sådan 
Blöddelsläsion  fandtes  ved  enhver  luxatio  erecta,  vilde  Progno- 
sen ved  denne,  särligt  hvad  den  senere  Brug  af  Skulderen  an- 
går, väre  iangt  slettere,  end  det  nu  almindeligt  angives.  Tegn 
til  noget  sådant  fandtes  heller  ikke  i vort  Tilfälde:  om  den 
senere  Funktionsforstyrrelse  her  skal  tales  närmere  nedenfor. 
Bedst  modbevises  dog  Hueters  Antagelse  ved  det  höjst  mär- 
kelige,  af  W.  Busch  meddelte  Tilfälde  af  1.  erecta 3),  hvor 
Pat.  vilkårligt  kunde  bringe  Armen  ned  i sädvanlig  Luxations- 
stilling  og  derpå  atter  svinge  den  i Vejret,  hvilken  sidste  Be- 
vägelse  skete  hurtigt  og  kraftigt.  — Nicolaysens  Antagelse  4), 
at  det,  hvor  i övrigt  Betingelserne  for  Luxationens  Opståen 
vare  til  Stede,  skulde  väre  Kapselriftens  Störrelse,  der  var  det 
afgörende,  er  heller  näppe  rigtig.  Ved  en  stor  Kapselrift 
skulde  vi  få  en  af  de  andre  Former  af  1.  humeri,  ved  en  Kap- 
selrift så  lille,  at  caput  netop  kan  glide  ud,  skulde  derimod 
Resten  af  Kapslen  hindre  Överarmen  for  at  svinge  ned.  Men 
nerimod  er  at  bemärke,  at  den  almindelige  Antagelse  netop 

’)  Norsk  Magaz.  for  Lägevid.,  R.  3,  Bd  3,  1873,  S.  276. 

2)  Anf.  St. 

3)  Året.  fur  klin.  Chir.,  Bd  4,  Heft  1,  S.  30. 

4)  Anf.  St.,  S.  278. 

går  ud  på,  at  der  i Regien  findes  en  stor  Kapselrift  ved  1. 
erecta,  hvad  den  Lethed,  hvormed  Repositionen  som  oftest 
föregår  (som  i vore  to  og  ligeledes  i N:s  eget  Tilfälde),  også 
taler  for. 

Hvad  det  er,  der  fixerer  Armen  i den  hyperabducerede 
Stilling,  er  man  ikke  ret  på  det  rene  med.  Man  har  tänkt 
sig  Musklerne  virkende  her,  også  de  ossöse  Prominenser  og 
ligeledes,  som  vi  nys  have  set,  selve  Kapslen.  I Buschs  oven- 
for  omtalte  Tilfälde  var  det  de  voldsomme  Smerter,  der  op- 
stode  ved  enhver  anden  Stilling  af  Armen  end  den  lige  op- 
strakte,  der  bragte  Patienten  til  at  indtage  denne.  At  Musk- 
lerne i det  hele  også  i de  andre  Tilfälde  spille  Hovedrollen, 
synes  at  väre  det  sandsynligste;  men  noget  bestemt  derom 
vide  vi  ikke,  og  vort  eget  Tilfälde  giver  ingen  Oplysninger  i 
så  Henseende. 

Behandlingen  af  1.  erecta  frembyder  ingen  Vanskelighed, 
Repositionen  synes  stedse  at  föregå  med  Lethed.  Hvad  Be- 
positionsmåden  angår,  da  anvendte  vi  (i  bägge  Tilfälde)  när- 
mest Pendelmetoden  med  Hyperabduktion,  Extension  og  derpå 
Adduktion  og  på  lignende  Måde  udförtes  Repositionen  af  Ni- 
COLAYSEN;  for  Busch  lykkedes  den  endog  ved  blot  foröget 
Abduktion  og  Extension.  Hueter  omdannede  ved  direkte 
Tryk  på  caput  Luxationen  til  en  1.  subcoracoidea,  men  dette 
var,  som  tidligere  omtalt,  heller  intet  typisk  Tilfälde  af  1.  erecta. 
Middeldorpf  reponerede  sine  to  Tilfälde  ved  Abduktion,  i 
det  den  knyttede  Hånd  i Axillen  brugtes  til  Hypomoklion; 
den  3dje  Patient  havde  selv  omdannet  sin  1.  erecta  til  en  sub- 
coracoidea, för  M.  så  ham.  — I vort  Tilfälde  förtes  Albuen 
stärkt  indad  og  lidt  frern  foran  Brystet,  i det  Kapselriften  an- 
toges  at  findes  nedad  og  caput  ved  den  omtalte  Manövre 
bragtes  til  at  slippe  ind  igennem  den.  Man  kan  dog  ikke 
altid  väre  sikker  på,  at  Kapselriften  findes  nedad  (og  fortil). 
Dolbeau  har  således  seceret  et  Tilfälde  af  1.  axillaris  (com- 
plic.),  hvor  Kapselriften  fandtes  opad  og  fortil 

Der  er  den  Märkelighed  ved  vort  Tilfälde,  at  Luxationen 
ikke  var  frisk,  men  allerede  8 Dage  gammel,  da  Pat.  indkom 
på  Hospitalet.  At  en  Patient  går  i längere  Tid  med  en  sim- 
pel luxatio  humeri  uden  at  söge  Lägehjälp  (tröstende  sig  med, 
at  det  »kun  er  en  Forstuvning»  eller  lignende),  er  ikke  så 


’)  Gazette  des  håpitaux,  1866,  N:r  20,  S.  80. 

ualmindeligt;  men  at  nogen  går  omkring  i otte  Dage  med  en 

1.  erecta,  med  Armen  strakt  lige  i Vejret  og  Hånden  hvilende 
på  Hovedet,  det  hörer  sikkert  til  de  store  Själdenheder.  Trods 
Luxationens  Varighed  foregik  dog,  som  omtalt,  Repositionen 
ganske  uden  Vanskelighed,  og  hin  var  for  så  vidt  uden  Betyd- 
ning.  Derimod  er  det  vel  sandsynligt,  at  den  har  spillet  en 
Rolle  ved  Fremkaldelsen  af  den  Nerveläsion,  der  betingede 
Paresen  i Extremiteten.  Mere  eller  mindre  udbredte  Pareser 
efter  Skulderluxationer  ere  jo  ingenlunde  särdeles  själdne  1), 
og  sandsynligvis  fremkaldes  de  forholdsvis  hyppigt  ved  en  1. 
axillaris.  Jeg;  har  dog  ikke  fundet  Parese  omtalt  i noget  an- 
det  Tilfälde  af  1.  erecta,  der  er  kommet  mig  for  Oje;  men 
Luxationens  Varighed  har  vel,  som  sagt,  väret  det  väsentlig 
afgörende  for  vor  Patient,  der  tilmed  var  et  fordrukkent,  slet 
näret  Individ. 

Jeg  har  med  Forsat  opsat  at  omtale  vort  andet  Tilfälde 
af  1.  erecta,  da  jeg  ikke  selv  har  set  Patienten,  om  hvem 
der  ikke  findes  närmere  Optegnelser,  da  han  behandledes  po- 
liklinisk.  Tilfäldet  meddeles  kun  som  et  Bidrag  til  at  vurdere 
denne  Luxations  Hyppighed  og  for  at  vise,  at  Repositionen 
ikke  gjorde  nogen  Vanskelighed. 

2.  Pat.,  en  voxen  Mand,  sögte  i 1881  Lägebjälp  ved  Hospi- 
talet. Han  fremböd  udtalte  Tegn  på  en  frisk  1.  bumeri  erecta,  der 
i Narkose  uden  Vanskelighed  reponeredes  ved  Pendelmetoden,  hvor- 
efter  han  strax  atter  forlod  Hospitalet. 

Det  3dje  Tilfälde  af  en  själden  Skulderluxation,  som  jeg 
her  skal  tilläde  mig  at  meddele,  er  fölgende. 

3.  Caroline  A.,  51-årig  Enke,  indkom  i Hospitalet  d.  14/7  82. 
Hun  meddelte,  at  hun  umiddelbart  för  Indläggelsen  var^  gået  på  Ga- 
den,  bärende  en  Spand  Vand  i bver  Hånd  (ikke  i et  Åg  over  Nak- 
ken,  således  som  det  ellers  er  almindeligt).  Hun  var  da  let  beruset, 
hun  snublede,  i det  hendes  ene  Träsko  stödte  mod  en  fremstående 
Sten,  og  hun  styrtede  baglängs,  hvorved  Armene  slyngedes  stärkt 
bagover.  Hun  fölte  strax  herefter  stärke  Smerter  i böjre  Skulder 
samt  midt  på  venstre  Överarm,  og  hun  präsenterede  sig  på  Hospi- 
talet med  böjre  Arm  opbunden,  medens  venstre  blot  holdtes  stöttet 
ind  mod  Brystet.  I övrigt  angav  hun  altid  tidligere  at  have  väret 
rask,  havde  aldrig  forlien  haft  en  Skulderluxation,  og  tilstod  at  väre 


')  Se  f.  Ex.  Holm:  Paralyser  efter  Skulderluxationer.  Hosp.-Tidende,  1863, 
N:r  7,  8 og  9. 

Alkoholist,  en  Tilståelse,  hendes  Ydre  gjorde  ganske  överflödig.  Da 
hun  var  afklädt,  viste  der  sig  ikke,  således  som  man  måtte  vänte, 
nogen  Forskel  i Skulderrundingen  på  de  to  Sider;  men  dette  viste 
sig  strax  at  hidröre  fra,  at.  der  faudtes  en  ganske  ensartet  Lidelse 
på  bägge  Sider,  nemlig  en  udtalt  luxatio  subcoracoidea,  med  alle  de 
sädvanlige  Tegn  herpå,  således  som  mange  af  Hospitalets  Läger  fik 
Lejlighed  til  at  overtyde  sig  om.  Da  hun  udstödte  höje  Smertes- 
skrig  ved  den  mindste  Beröring,  kloroformeredes  hun,  og  Repositio- 
nen foregik  nn  overordentlig  let,  på  venstre  Side  så  at  sige  af  sig 
selv  ved  de  undersögende  Lägers  Manipulationer,  på  höjre  Side  ved, 
at  jeg  med  den  ene  Hånd  extenderede  og  abducerede,  derpå  addu- 
cerede  og  roterede  iudad,  medens  jeg  med  den  anden  Hånd  styrede 
caput  hen  på  dets  Plads.  Armene  fixeredes  med  mitella  og  cingulum, 
og  der  anbragtes  en  Ispose  på  hver  Skulder  i de  förste  24  Timer. 
Temperaturen  steg  i et  Par  Dage  indtil  39°  uden-  påviselig  Arsag. 
Efter  en  Uges  Forlöb  aftoges  Bandagen.  Bevägeligheden  i venstre 
Skulder  var  da  fuldständig  fri,  i höjre  lidt  indskränket,  og  her  föltes 
lidt  (ossös?)  Skuren.  Hun  brugte  lokale  Dampbade  i en  Uges  Tid, 
samtidig  med  at  Armen  bares  i et  Armkläde,  og  da  hun  efter  Onske 
udskreves  d.  28/7  8 2,  var  Bevägeligheden  nästen  fuldständig  fri. 

Luxatio  humeri  utriusque  s.  duplex  förekommer  ganske 
overordentlig  själdent,  således  som  også  almindelig  anfört  af 
Forfatterne,  når  de  overhovedet  nävne  den.  Der  er  naturlig- 
vis  her  kun  Tale  om  Luxation  af  bägge  Skulderled  samtidigt 
og  ikke  f.  Ex.  om  et  Tilfälde  som  Cossys  1),  hvor  Pat.  havde 
en  5 Ar  gammel  höjresidig,  en  3 Uger  gammel  venstresidig 
Skulderluxation,  eller  som  et,  jeg  i 1877  havde  Lejlighed  til 
at  se  i Montpellier,  hvor  der  under  Reposition  af  en  Skulder- 
luxation (ved  elastisk  Traktion)  opstod  en  Luxation  af  den 
anden  Skulder.  At  samtidig  opstået  Luxation  af  bägge  Skuldre 
er  så  själden,  forstås  jo  let,  når  man  ser  hen  til  den  Meka- 
nisme,  der  i Regien  gör  sig  gäldende  ved  Skulderluxationens 
Opståen.  Det  er  da  som  oftest  Legemets  hele  Vägt,  der  kom- 
mer til  at  virke  på  den  Skulder,  der  luxeres,  enten  ved,  at  Le- 
gemet  beväges,  medens  Armen  er  fixeret,  eller  ved,  at  Legemet 
er  fixeret  og  Armen  beväges,  i sidst  nävnte  Tilfälde  enten  så 
Kraften  virker  langt  borte  fra  Skulderleddet,  eller  den  virker 
ved  et  direkte  Tryk  på  dette,  hvor  da  Luxationen  frembringes, 
når  ikke  hele  Legemet  viger  for  det  direkte  Tryk.  Fordeles 
derimod  Legemets  Yägt  på  bägge  Skulderled,  som  f.  Ex.  når 
man  falder  forover,  og  Stödet  modtages  af  bägge  de  udstrakte 

’)  Bull.  de  la  soc.  anat.  de  Paris.,  3 sér.,  X,  S.  217.  Ref.  i Schmidts  Jahrb. 

1876,  Bd  172.  S.  260. 


8 Bd.  XIV.  N:r  23.  — leopold  meyer. 

Arme  samtidigt,  kommer  der  i Regien  ingen  Luxation  i Stand. 
Hos  vor  Patient  gjorde  der  sig  nu  särlige  Forhold  gäldende, 
der  let  forklare  den  dobbeltsidige  Luxations  Opståen.  Foden 
fixeres,  i det  Träskoen  holdes  fast  af  en  Sten,  og  hun  styrter 
bagover.  Men  på  Grund  af  Centrifugalkraften  svinge  Armene, 
der  have  en  tung  Vägt  (den  fyldte  Yandspand)  ved  deres  fri 
Ende,  stärkere  bagover  end  Legemet;  Legemet  bliver  her  at 
betragte  som  fixeret,  og  den  tunge  Vägt,  der  virker  på  en 
Vägtstangsarm  af  hele  den  udstrakte  Arms  Längde,  bringer 
Luxationen  i Stand.  På  tilsvarende  Måde,  men  ved  den  mod- 
satte Mekanisme,  kom  den  dobbeltsidige  Luxation  i Stand  i 
et  af  de  4 Tilfälde,  Bardeleben  har  samlet  af  1.  humeri  du- 
plex, nemlig  i Sansons  Tilfälde  1).  En  Arbejdsmand  var  i 
Färd  med  at  lade  sig  lässe  en  Kornsäk  på  Ryggen.  Han  stod 
i den  sädvanlige  Stilling  med  foroverböjet  Overkrop,  Armene 
udstrakte  og  Händerne  stöttede  mod  en  fast  Genstand.  Korn- 
säkken  styrter  nu  ned  på  överste  Del  af  Ryggen,  og  medens 
Armene  ere  fixerede,  er  Legemets  Vägt  plus  Kornsäkkens 
Vägt,  skönt  de  fordeles  på  bägge  Skuldre,  tilsträkkelig  til  at 
frembringe  en  dobbeltsidig  Skulderluxation.  Undertiden  skyl- 
des den  dobbeltsidige  Skulderluxation  blot  Muskelvirkning, 
således  i et  (som  det  synes  det  eneste)  Tilfälde,  Krönlein  har 
observeret 2),  nemlig  hos  en  ung  Epileptiker,  hvor  Luxatio- 
nerne  vare  opståede  under  et  epileptisk  Anfald,  og  vist  nok 
også  i fölgende  Tilfälde  af  Couper  3).  En  31-årig,  temmelig 
kraftig  Arbejdsmand,  indkom  i April  1867  i London  Hospital 
med  en  dobbeltsidig  1.  subcoracoidea,  der  var  opstået  for  13 
Uger  siden  på  fölgende  Måde.  Han  havde  stået  på  Randen 
af  en  belässet  Kulvogn,  og  for  at  holde  Ligevägten  havde 
han  med  udstrakte  Arme  grebet  fat  dels  på  Kullene,  dels  på 
Vognens  afrundede  Endestykke.  Den  ene  Fod  gled  ud, 
og  for  ikke  at  falde  sögte  han  med  fuld  Kraft  at  häve  sig 
i Vejret  med  de  udstrakte  Arme.  Han  märkede  da  noget 
knage  i Skuldrene,  Armene  mistede  deres  Kraft,  og  han  styr- 
tede  ned. 


')  Lehrb.  der  Cbirurgie,  Bd  2,  6te  Anfl.,  S.  729. 

2)  Anf.  St.,  S.  25. 

3)  Med.  Times  and.  Gaz.,  Okt.  19,  1867.  Ref.  i Schmidts  Jahrbuch  1868,  Bd 
137.  S.  67. 

Hos  vor  Patient  har  der  sandsynligvis  väret  meget  store 
Kapselrifter,  at  dömme  efter  den  Lethed,  hvormed  Repositio- 
nen lod  sig  udföre.  På  höjre  Side  har  der  vist  nok  väret  en 
lille  Fraktur,  vel  sagtens  Afrivning  af  tuberculum  majus  eller 
en  Del  deraf,  hvad  der  jo  ingenlunde  er  själdent  ved  luxatio 
humeri. 

Jeg  er  til  Slutning  så  fri  at  takke  Prof.  Studsgaard  for 
Tilladelsen  til  at  offentliggöre  de  meddelte  Tilfälde. 


Stockholm,  1882.  Kongl.  Boktryckeriet. 

LEOPOLD  MEYER:  Quelques  cas  rares  de  luxation  de  1’épaule. 

L’auteur  publie  3 cas  assez  rares  de  luxation  de  1’épaule. 

Obs.  1.  La  nomrnée  M.,  célibataire,  ågée  de  62  ans,  entra  å 
1’liopital  commuual  de  Copenhague  le  15  Mai  1882.  Il  y a 8 jours, 
elle  eut  une  attaque  de  convulsions  épileptiques,  et  en  s’éveillant, 
elle  reraarqua  une  lésion  de  1’épaule  gauche,  le  bras  gauche  étant  fixé 
dans  la  position  singuliére  qu’il  offre  å présent.  D’abord,  elle  ne 
consulta  pas  de  médecin,  mais  des  douleurs  assez  vives  å la  partie 
interne  du  bras  1’obligérent  d’entrer  å 1’hopital  le  jour  prémentionné. 
— La  malade  présente  tous  les  signes  caractéristiques  d’une  luxation 
sous-glénoidienne.  Mais  il  y a non  seulement  abduction  trés-prononcée, 
le  bras  est  en  outre  porté  directement  en  haut,  et  élevé  presque  ver- 
ticalement,  l’avant-bras  est  fléchi  au  coude,  la  main  appuyée  sur  la 
tete.  Nous  avons  donc  ici  cette  variété  rare  de  luxation  de  1’épaule 
qu’en  1859  Middeldorff  a désignée  sous  le  nom  de  »luxatio  liu- 
meri  erecta».  — Immédiatement  apres  son  entrée  å 1’hopital,  la  ma- 
lade fut  anesthésiée,  et  la  réduction  s’opéra  trés-facilement  par  ab- 
duction et  par  extension  suivie  d’adduction.  Il  restait,  malheureuse- 
ment,  une  paralysie  des  nerfs  du  plexus  brachial,  qui  ne  cédait  point 
au  traitement  par  1’électricité,  et  qu’on  était  disposé  å attribuer  å 
1’intervalle  de  8 jours  qui  s’était  écoulé  depuis  la  lésion  jusqu’å  la 
réduction  de  la  luxation. 

Obs.  2.  En  1881,  un  homme  entra  å 1’hopital  avec  tous  les 
signes  d’une  luxatio  erecta  tout  å fait  comme  dans  le  cas  précédent, 
mais  il  quitta  1’höpital  immédiatement  aprés  la  réduction,  qui  se  fit 
dans  les  conditions  les  plus  faciles. 

Obs.  3.  La  nomrnée  A.,  veuve,  ågée  de  51  ans,  entra  å l’ho- 
pital  le  14  juillet  1882.  Le  matin  méme,  marchant  dans  la  rue  en 
portant  un  seau  plein  d’eau  å chaque  main,  elle  tomba  sur  le  dos 
de  fapon  que  les  deux  bras  portant  les  seaux  furent  refoulés  trés- 
violemment  en  arriére,  et  qu’elle  sentit  des  douleurs  assez  vives  aux 
épaules  surtout  å celle  de  droite.  Ayant  fait  déshabiller  la  ma- 
lade, on  constata  sans  peine  une  luxation  des  deux  épaules,  de 
l’un  et  de  l’autre  cöté,  les  épaules  présentant  la  méme  variété  de 
luxation,  savoir  une  luxation  sous-coracoidienne.  La  réduction  se  fit 
sans  peine,  la  malade  ayant  été  endormie  å l’aide  de  chloroforme. 
La  guérison  survenue,  elle  quitta  1’hopital  le  28  juillet  1882. 


■■  _ 


